Cërriku

Cërriku është qytet në Shqipërinë e mesme me 46652 banorë. Bashkia Cërrik është një nga shtatë bashkitë e qarkut të Elbasanit. Njësitë e saj administrative janë: Cërrik, Gostimë, Mollas, Shalës, Klos.  

 Gjeografia 
Cërriku ndodhet përafërsisht dhjetë kilometra në jugperëndim të qytetit të Elbasanit, në pjesën jugore të lumit Shkumbin. Është i ndërtuar në fushën me të njëjtin emër në rajonin e Elbasanit, pothuajse njëlloj nga Shkumbini e Devolli, pranë qendrës arkeologjike të Pazhokut. Ka një sipërfaqe prej 189.65 km².
 Historia 
Qyteti i Cërrikut është relativisht i ri, por në bazë të të dhënave të historianëve rezulton se arteriet lumore të Shkumbinit dhe Devollit kanë shërbyer si rrugë të përshtatshme komunikacioni që në lashtësi. Dëshmitë arkeologjike tregojnë ekzistencën e "tumave" (kodër-varret) që ndodheshin në juglindje të Cërrikut (në territorin e Radiostacionit), fusha e Pazhokut. Studiuesit i vendosin të dhënat që dalin nga gërrmimet në periudhën e bronxit dhe hekurit në vendin tonë (2000 p.e.s.deri 800 vjet p.e.s.).

Në këtë periudhë u krijua dhe etnosi ilir. Në periudhën qytetare ilire 5 – 2 p.e.s. këto treva bënin pjesë në territorin e parthineve dhe si qendër qytetare kishin Gradishtën e Belshit. Sipërfaqja e Cërrikut është 21 km², nga të cilat 2 ha janë të mbuluara me gjelbërim. Qyteti ka planimetri të rregullt, me rrugë të asfaltuara. Gjatësia e rrugëve të qytetit arrin 4.5 km. Qyteti është në kryqëzimin e rrugëve që e lidhin me qendra të tjera brenda e jashtë rrethit. Në fundshek. XX C është një qendër e vogël banimi. Vetëm Radiostacioni i ngritur në fushën e Pazhokut ka mbetur si më parë. 

 Kultura 
 Nazmi Seitaj (1945-), shkrimtar
 Rajmonda Bulku (1958-), aktore
 Perikli Kristidhi (1941-), peshëngritës - Qytetar nderi

 Referime 

Kategoria:Qytete në Shqipëri
Kategoria:Qytete shqiptare